|  |
| --- |
| 21. SJEDNICA GRADSKOG VIJEĆA GRADA POŽEGE  TOČKA 3. DNEVNOG REDA  PRIJEDLOG ODLUKE  O DODJELI JAVNIH PRIZNANJA GRADA POŽEGE U 2020. GODINI  PREDLAGATELJ: Savjet za zaslužne građane i javna priznanja Grada Požege  IZVJESTITELJ: Predsjednik/ili predstavnik Savjeta za zaslužne građane i javna priznanja Grada Požege  Veljača 2020. |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADSKO VIJEĆE

Savjet za zaslužne građane

i javna priznanja

KLASA: 021-05/20-03/ 1

URBROJ: 2177/01-02/01-20-4

Požega, 6. veljače 2020.

GRADSKOM VIJEĆU GRADA POŽEGE

PREDMET: Prijedlog Odluke o dodjeli javnih priznanja Grada Požege u 2020. godini

- dostavlja se -

Na temelju članka 57. stavka 1. i 2. Statuta Grada Požege (Službene novine Grada Požege, broj: 3/13., 19/13., 5/14., 19/14., 4/18., 7/18.- pročišćeni tekst, 11/18. i 12/19. - u nastavku teksta: Statut) i članka 40. stavka 2. podstavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 4/18. i 7/18.- pročišćeni tekst), dostavlja se Naslovu na razmatranje i usvajanje Prijedlog Odluke o dodjeli javnih priznanja Grada Požege u 2020. godini.

Pravni temelj za ovaj Prijedlog Odluke je u odredbi članka 11. Zakona o lokalnoj i područnoj (regionalnoj) samoupravi (NN, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17. i 98/19.) i članka 12. Statuta kojim je propisano je Grad Požega dodjeljuje javna priznanja u gospodarstvu, prosvjeti, kulturi, te humanitarnim aktivnostima, ali i za druge sadržaje, aktivnosti, odnosno javno djelovanje od osobitog interesa za Grad Požegu. Nadalje, isti članak propisuje da Gradsko vijeće dodjeljuje javna priznanja građanima, udruženjima građana, ustanovama i poduzećima za iznimna dostignuća i doprinos od osobitog značenja za razvitak i ugled Grada Požege, a poglavito za naročite uspjehe u unapređivanju gospodarstva, znanosti, kulture, zaštite i unapređivanja čovjekovog okoliša, sporta, tehničke kulture, zdravstva i drugih javnih djelatnosti, te za poticanje aktivnosti koje su tome usmjerene. Odluka se temelji i na odredbama Odluke o javnim priznanjima Grada Požege (Službene novine Grada Požege, broj: 3/93., 4/95., 3/98., 5/98.- pročišćeni tekst, 7/99., 2/02., 10/05., 18/09. i 5/15.) kojom su utvrđeni uvjeti i način dodjele javnih priznanja Grada Požege.

PREDSJEDNIK

Milan Gojo, dr.med.,v.r.

U PRIVITKU:

1. Zaključak Savjeta za zaslužne građene i javna priznanja
2. Prijedlog Odluke o dodjeli javnih priznanja Grada Požege u 2020. godini
3. Oglas za dodjelu javnih priznanja Grada Požege u 2020. godini
4. Prijedlozi za dodjelu javnih priznanja



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADSKO VIJEĆE

Savjet za zaslužne građane

i javna priznanja

KLASA: 021-05/20 -03/1

URBROJ: 2177/01-02/01-20-3

Požega, 6. veljače 2020.

Na temelju članka 57. Statuta Grada Požege (Službene novine Grada Požege, broj: 3/13., 19/13., 5/14. 19/14., 4/18., 7/18.- pročišćeni tekst, 11/18. i 12/19.) i članka 40. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 4/18. i 7/18.- pročišćeni tekst), Savjet za zaslužne građane i javna priznanja Grada Požege, na svojoj 6. sjednici, održanoj 6. veljače 2020. godine, donosi sljedeći

Z A K L J U Č A K

I.

Savjet za zaslužne građane i javna priznanja Grada Požege razmotrio je prispjele prijedloge za dodjelu javnih priznanja Grada Požege u 2020. godini, te utvrdio Prijedlog Odluke o dodjeli javnih priznanja Grada Požege u 2020. godini, kao u predloženom tekstu.

II.

Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

PREDSJEDNIK

Milan Gojo, dr.med.,v.r.

DOSTAVITI:

1. Gradskom vijeću Grada Požege
2. Gradonačelniku Grada Požege
3. Pismohrani.

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA: 021-05/20-03/ 1

URBROJ: 2177/01-02/01-20-5

Požega, \_\_. veljače 2020.

Na temelju članka 12. stavka 2. i članka 36. stavka 1. podstavka 19. Statuta Grada Požege (Službene novine Grada Požege, broj: 3/13., 19/13., 5/14., 19/14., 4/18., 7/18.- pročišćeni tekst, 11/18. i 12/19.), te članka 31. Odluke o javnim priznanjima Grada Požege (Službene novine Grada Požege, broj: 3/93., 4/95., 3/98., 5/98.- pročišćeni tekst, 7/99., 2/02., 10/05., 18/09. i 5/15.), Gradsko vijeće Grada Požege, na svojoj 21. sjednici, održanoj \_\_. veljače 2020. godine, donosi

ODLUKU

o dodjeli javnih priznanja Grada Požege u 2020. godini

Članak 1.

U povodu Dana Grada, 12. ožujka, dodjeljuju se javna priznanja Grada Požege, kako slijedi:

1. NAGRADA ZA ŽIVOTNO DJELO dodjeljuje se

VLADMIRU BAUERU

požeškom uspješnom obrtniku koji je vlastiti trud i organizacijske sposobnosti podredio sistemskom promoviranju običaja Grgureva kao zaštićenog nematerijalnog kulturnog dobra RH, a time i same Požege. Grgurevo se na Požeškoj gori održava svake godine, a od 1995. godine Grgurevo postaje i Dan Grada Požege, divna prilika da gosti, turisti, te posjetitelji Grada i sami postanu dio ovog običaja. Od prvog dana u vinogradu Vladimira Bauera slavi se Grgurevo gdje ugošćava brojne goste, s jednom namjerom da gostima pokaže našu bogatu tradiciju i naše neizmjerne ljepote.

Gospodin Bauer, poznat je u Požegi, ali i šire kao Vinski kardinal koji više od četrdeset godina promovira kulturu i običaj pijenja vina, zalaže se na podizanju svijesti o kvaliteti vina požeškog kraja, ali i o brojim požeškim napicima koji su sačuvani upravo zahvaljujući njemu.

Mnogi ga znaju i kao sjajnog baritona s više od četrdeset i pet godina pjevačke karijere, a kad ga pitate pa gdje ste pjevali sve ove godine, gledajući ispod oka rekao bi: „Niste me imali prilike često viđati na sceni, jer moja je pozornica vinski podrum“.

TOMISLAVU ČMELARU, posthumno

dugogodišnjem kazališnom entuzijastu, rođenom 21. listopada 1956. godine u Požegi gdje je završio osnovnu školu i Gimnaziju.

Tomislav Čmelar završava poslijediplomski studij pedagoškog praktikuma, a visoku stručnu spremu stječe na Pedagoškoj akademiji u Zagrebu, dodiplomirajući razrednu nastavu i likovnu kulturu, a potom stječe i status dramskog pedagoga. Nakon što je radio u nekoliko osnovnih škola na području Požeške kotline, zapošljava se u Gradskom kazalištu Požega na mjestu ravnatelja, a od 2013. godine obavlja funkciju voditelja dramskih studija Gradskog kazališta Požega.

Tomislav Čmelar bio je prisutan u kulturnom životu Požeštine od 1980. godine kao nezavisni umjetnik, pokretač brojnih projekata poput dramske družine „Bizončica Marica”, a posebno se ističe njegov rad s požeškim srednjoškolcima i glumcima-amaterima. Teško je nabrojiti sve one kazališne predstave osmišljene pod vodstvom Tomislava Čmelara, ali zasigurno da je najdublji trag u kazališnom životu Požege ostavio njegov pedagoški rad s mladima.

Preminuo je 26. travnja 2018. godine nakon teške bolesti u 62 godini života.

1. POVELJA HUMANOSTI dodjeljuje se

ZVONKU PAPCU - NOTI

za njegov dugogodišnji humanitarni rad, a osobito za nesebično zalaganje početkom i tijekom Domovinskog rata pri organiziranju brojnih humanitarnih pomoći požeškom kraju.

Zvonko Papac – Nota, rođen je 20. listopada 1960. godine u Požegi, u Vidovcima, gdje je završio osnovnu i srednju školu. Nakon završene srednje škole seli se u Njemačku, u grad Neuss gdje se zapošljava u St. Augustinus Kliniken gGmbH.

U prosincu 2012. godine Zvonko Papac osigurao je vrijednu donaciju zdravstvenim ustanovama Požeško-slavonske županije od 400 kreveta s madracima, te stotinjak noćnih ormarića visoke kvalitete, funkcionalnosti i standarda kakve zahtjeva njemački zdravstveni sustav koji su raspoređeni po zdravstvenim ustanovama na području Požeško-slavonske županije.

Svoj interes i brigu za sredinu iz koje dolazi nastavio je dokazivati i u narednim godinama. Požeškom sportskom savezu donirao je sportske sprave i opremu kojom je uređena dvorana za fitness u SD Tomislav Pirc u Požegi, a nabavljen je i uređaj za grijanje cijele dvorane. Od iznimnog je značaja donacija vozila prilagođenog za osobe s invaliditetom koji je dodijeljen Udruzi invalida grada Požege i Požeško-slavonske županije. Zvonko Papac nikada nije zaboravio ni na svoje sumještane kojima pomaže na različite načine, no posebno treba izdvojiti njegovu nemjerivu pomoć pri opremanju kuhinje u zgradi NK Dinamo Vidovci-Dervišagi kao i u zgradi Društvenog doma u Dervišagi.

III. GODIŠNJA NAGRADA dodjeljuje se

SEBASTIJANU DUMNAČIĆU

rođenom, 1. siječnja 1991. godine u Požegi, gdje je završio osnovnu i srednju školu. Uz Prirodoslovno-matematičku gimnaziju pohađao je i završio Srednju glazbenu školu u Požegi, a na Fakultetu elektrotehnike i računarstva u Zagrebu završava preddiplomski i diplomski studij računarstva. Doktorski studij završio je na sveučilištu KU Leuven u Belgiji. Post doktorand je na Katoličkom sveučilištu Leuven (KU Leuven) u Belgiji. Predavač je na više međunarodnih konferencija u području umjetne inteligencije, te autor više znanstvenih radova u istom području.

Posebne zasluge pripadaju Sebastijanu Dumančiću kao organizatoru Ljetne škole znanosti u Požegi koja se provodi od 2001. godine, a od 2013. godine domaćin je Grad Požega. Riječ je o međunarodnoj školi koja kroz znanstvene radionice promovira Grad Požegu, te dovodi vrsne stručnjake iz različitih područja znanosti, od kojih su neki čak i laureati Nobelove nagrade (Sir Tim Hunt i Leland Hartwell). Prošle godine održana su zanimljiva predavanjima vodećih svjetskih znanstvenika s prestižnih znanstvenih institucija poput Sveučilišta Cambridge i Oxford, švicarskog ETH u Zurichu, te mnogih drugih, tako da su polaznici Ljetne škole znanosti imali priliku upoznati s trenutnim dostignućima umjetne inteligencije i neuroznanosti, izraditi vlastiti helikopter, te istražiti što nam evolucija može otkriti o psihologiji. Ljetna škola znanosti u Požegi kroz samo nekoliko godina rada dala je iznimne rezultate i obuhvatila značajan broj učenika srednjih škola (400 polaznika iz preko 20 zemalja), a polaznicima je posebno uzbudljivo što imaju jedinstvenu priliku raditi na izazovnim projektima rame uz rame s priznatim znanstvenicima i stručnjacima.

IV. KOLEKTIVNA NAGRADA dodjeljuje se

JURČAK NISKOGRADNJI d.o.o.,

trgovačkom društvu koje je registrirano za djelatnost izgradnje objekata niskogradnje, izgradnju objekata visokogradnje, za građenje, projektiranje i nadzor, proizvodnju proizvoda za građevinarstvo, proizvodnja gotove betonske smjese, kupnju i prodaju robe, obavljanje trgovačkog posredovanja na domaćem i inozemnom tržištu, cestovni prijevoz robe, elektroinstalacijske radove na objektima niskogradnje i visokogradnje, poslove građenja i rekonstruiranja javnih cesta, poslove održavanja javnih cesta, proizvodnju i ugradnju asfaltne mase i privremeno obustavljanje prometa na javnim cestama radi izvođenja radova na održavanju.

Niskogradnja Jurčak d.o.o. je u privatnom vlasništvu. Osnovano ju je Antun Jurčak 1985. godine kao obrt, a 2007. godine iz obrta se osniva trgovačko društvo sa sjedištem u Požegi, u Industrijskoj ulici.

Kroz proteklo razdoblje navedeno društvo se u obavljanju svoje djelatnosti pretvorilo se u najuspješniju tvrtku na području Požeško-slavonske županije koja se uspješno razvija i pozitivno posluje. Važno je za istaknuti da društvo kontinuirano svake poslovne godine vrši znatan ulaganja u osnovna sredstva i ljudski potencijal koji su garancija uspjeha ovoga društva. Društvo je tokom posljednjih godine poslovalo s dobiti i povećavao je broj zaposlenih, a trenutno ima zaposlena četrdeset i četiri radnika.

Članak 2.

Ova Odluka stupa na snagu osmog dana od dana objave u Službenim novinama Grada Požege.

PREDSJEDNIK

prof.dr.sc. Željko Glavić

**

*R E P U B L I K A H R V A T S K A*

*POŽEŠKO-SLAVONSKA ŽUPANIJA*

*GRAD POŽEGA*

*Gradsko vijeće*

*Savjet za zaslužne građane i javna priznanja*

*KLASA: 021-05/19-03/11*

*URBROJ: 2177/01-02/01-19-4*

*Požega, 9. prosinac 2019.*

*Na osnovu Odluke o javnim priznanjima Grada Požege (Službene novine Grada Požege, broj: (Službene novine Grada Požege, broj: 3/93., 4/95., 3/98., 5/98.- pročišćeni tekst, 7/99., 2/02., 10/05., 18/09. i 5/15.) i članka 12. i 57. Statuta Grada Požege (Službene novine Grada Požege, broj: 3/13.,19/13., 5/14., 19/14., 4/18., 7/18.- pročišćeni tekst, 11/18. i 12/19.), Savjet za zaslužne građane i javna priznanja Grada Požege, objavljuje*

*O G L A S*

*o davanju prijedloga za dodjelu javnih priznanja Grada Požege u 2020. godini*

*I.*

*Pozivaju se građani, poduzeća i druge pravne osobe, vijećnici Gradskog vijeća Grada Požege, Gradonačelnik Grada Požege i mjesni odbori da u pismenom obliku s obrazloženjem dostave svoje prijedloge za:*

1. *POVELJU HUMANOSTI GRADA POŽEGE*

*(Naputak: Povelja humanosti Grada Požege može se dodijeliti pojedincima i skupinama građana za humana djela učinjena na području Grada Požege, Požeško-slavonske županije, te Republike Hrvatske. Godišnje se dodjeljuje jedna povelja humanosti.).*

1. *PROGLAŠENJE POČASNIM GRAĐANINOM GRADA POŽEGE*

*(Naputak: Počasnim građaninom Grada Požege mogu se proglasiti građani RH ili strani državljani, koji su naročito zaslužni za napredak Grada Požege, Požeško-slavonske županije i Republike Hrvatske, te za mir i napredak u svijetu. Osobi koja je proglašena počasnim građaninom uručuje se počasna povelja).*

1. *NAGRADA GRADA POŽEGE ZA ŽIVOTNO DJELO*

*(Naputak: Godišnje se dodjeljuju dvije nagrade i to u vidu plakete i novčane nagrade. Nagrada za životno djelo dodjeljuje se osobama koje su svojim dugogodišnjim radom ili određenim djelima dale doprinos u području gospodarstvenog ili društvenog života od posebnog značaja za Grad Požegu.)*

1. *GODIŠNJA NAGRADA GRADA POŽEGE*

*(Naputak: Godišnja nagrada Grada Požege je osobna nagrada koja se dodjeljuje pojedincima za njihov doprinos u jednom ili više područja gospodarstvenog ili društvenog života. Godišnje se može dodijeliti do pet nagrada, a dodjeljuju se u vidu plakete i prigodnog poklona).*

1. *KOLEKTIVNA NAGRADA GRADA POŽEGE*

*(Naputak: Kolektivna nagrada Grada Požege dodjeljuje se poduzećima i drugim pravnim osobama za njihov doprinos u jednom ili više područja gospodarstvenog ili društvenog života. Godišnje se dodjeljuju do pet nagrada i to u vidu plakete).*

*II.*

*Prijedlozi ovlaštenih predlagatelja dostavljaju se Savjetu za zaslužne građane i javna priznanja Grada Požege do 15. siječnja 2020. godine, na adresu: Grad Požega, Trg Sv. Trojstva 1, 34000 Požega, s naznakom: „Prijedlozi za dodjelu javnih priznanja Grada Požege“.*

*SAVJET ZA ZASLUŽNE GRAĐANE*

*I JAVNA PRIZNANJA*

*\_\_\_\_\_\_\_\_*

*\* Oglas je objavljen u Kronici požeško-slavonskoj, 12. prosinca 2019. godine,*

*te na web. stranici Grada Požege (*[*www.pozega.hr*](http://www.pozega.hr)*).*

PRISPJELI PRIJEDLOZI

ZA DODJELU JAVNIH PRIZNANJA/NAGRADA GRADA POŽEGE U 2020. GODINI

|  |  |  |  |
| --- | --- | --- | --- |
| RED.BR. | JAVNO PRIZNANJE / NAGRADA | PREDLAGATELJ | PREDLOŽENI KANDIDAT |
| 1. | POČASNI GRAĐANIN | Udruga Aurea fest | Krunoslav Kićo Slabinac |
| 034 portal, Centar za medije d.o.o., Slavonski Brod | Drago Hedl |
| 2. | NAGRADA ZA ŽIVOTNO DJELO | Udruga VVV Stjepan Koydl | prof. Rudolf Bišof |
| Gradski muzej Požega | Vladimir Bauer |
| Građanska inicijativa | Jelenko Topić |
| Ogranak Matice hrvatske u Požegi | Tomislav Čmelar - posthumno |
| 3. | POVELJA HUMANOSTI | Požeški športski savez | Zvonko Papac - Nota |
| 4. | GODIŠNJA NAGRADA | Savjet mladih Grada Požege | Sebastijan Dumančić |
| Luka Samardžija | Dario Hak |
| 5. | KOLEKTIVNA NAGRADA | HGK | Niskogradnja Jurčak d.o.o. |
| Kazimir Balog | Kvizoljupci Zlatne doline |
| 034 portal, Centar za medije d.o.o., Slavonski Brod | Kronika požeško-slavonska (Vladimir Protić) |